לפני שנפגשים: מומלץ לקרוא על הגישה הטיפולית והדרך בה המטפל מתייחס לנושאים שמעסיקים אותך. מעבר לגישה המקצועית שמצופה ממטפל ניתן גם להרגיש דרך הטקסטים את האישיות הייחודית שמעבר למילים ולבדוק עם עצמך אם תוכל להרגיש בנוח להיפתח מולו. אם יש משהו שתופס אותך תרים טלפון ותדברו קצת כדי לשמוע אותו גם מעבר למילים הכתובות. כמובן שהשיחה הראשונה לא מחייבת מפגש ולגיטימי שתצור קשר כדי לבדוק את ההתאמה. אחרי שנפגשים: חשוב שתהיה תחושה של חיבור כבר מהמפגש הראשון, הרגשה שהוא באמת מבין אותך, ומצליח לתת נקודת מבט חדשה שלא מובנת מאליה. כשאתה יוצא מהחדר בתחושה שיש חומר למחשבה להתבונן עליו להמשך השבוע, ועם חוויה רגשית שנגעה בך בזמן המפגש. אפשר לנסות 2-3 פגישות כדי להיות בטוחים אבל הרבה פעמיים יודעים את התשובה כבר מהפגישה הראשונה.